stanford-oval/wikipedia huggingface dataset:
בריאן טי
קריירה

בשנת 2000 קיבל את תפקידו הראשון בסרטו של מייק ניקולס "מאיזה כוכב אתה?", לצדם של אנט בנינג ובן קינגסלי. בשנה זו שיחק גם בסדרות הטלוויזיה "באפי ציידת הערפדים", "המתחזה" ו"הרואה ואינו נראה".
בשנת 2002 שיחק דקות מועטות בדרמת המלחמה "חיילים היינו", בסרט גילם את הטוראי האמריקאי ג'ימי נאקיאמה. בסצנה מהסרט נשרף בכל חלקי גופו ובפרצופו כתוצאה מהפצצה אמריקאית שגויה, בכאבי תופת הוא מחולץ ומובל לפינוי על ידי העיתונאי ג'וזף גאלווי (ברי פפר). לאחר מכן הופיע בתפקיד משני בקומדיה "אוסטין פאוורס - גולדממבר" ובסרט ההמשך למותחן הפעולה הבדיוני "גברים בחלל" שם גילם את טוראי טום קובי.
בשנת 2006 הופיע בסרט השלישי בסדרת סרטי המרוצים "מהיר ועצבני" – "מהיר ועצבני 3: טוקיו דריפט", בו גילם את טקאשי "די קיי" המכונה "מלך הדריפטים של טוקיו" בזכות יכולות הנהיגה שלו בכבישי העיר, די קיי הוא אויבו של הדמות הראשית שון בוזוול (לוקאס בלאק). בשנת 2008 השתתף טי בעיבוד הטלוויזיוני של פול האגיס לסרטו "התרסקות", בסדרה שיחק במשך 13 פרקים וגילם את אדי צ'וי. בשנת 2009 הופיע בתפקיד הראשי במותחן הפוסט אפוקליפטי "ארץ מתה".
בשנת 2012 שיחק כדמות חוזרת בסדרת הטלוויזיה "גרים", והתארח בסדרת הנוער של ערוץ דיסני "שייק".
החל מ-17 בנובמבר 2015 מופיע בצוות השחקנים המוביל בסדרת הבת "שיקגו MED" בזיכיון "שיקגו" כד"ר אית'ן צ'וי. ב-2015 גם קיבל תפקיד בסרט "עולם היורה" כקטאשי האמאדה, מפקד ארגון האבטחה, שנהרג במתקפת הדינוזאור ההיברידי.
בשנת 2016 קיבל את התפקיד של שרדר בסרט הלייב אקשן "צבי הנינג'ה: יוצאים מהצללים". בשנת 2018 התארח בסדרת הטלוויזיה "לוציפר", בתפקיד של בן רוג'רס.
בספטמבר 2024, פורסם כי טי לוהק לסרט החדש של קתרין ביגלו בנטפליקס. עלילת הסרט עדיין נשמרת בסוד, אך הוא מתרחש לכאורה ב"בית הלבן במהלך משבר ביטחוני לאומי". נטפליקס עדיין לא פרסמה את שם הסרט. בסרט ישתתפו גם רבקה פרגוסון, אידריס אלבה, ג'ארד האריס, גרטה לי, אנתוני ראמוס, טרייסי לטס, מוזס אינגרם, וגבריאל באסו.
חיים אישיים

מלבד אנגלית, טי דובר גם יפנית וקוריאנית שוטפת.
הוא נשוי לשחקנית המקסיקנית-אמריקאית מיראלי טיילור; יש להם בת בשם מדלין סקיילר טקאטה, ילידת 2015.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | מאיזה כוכב אתה? (אנ') | חוצן |  |
| 2002 | חיילים היינו | ג'ימי נקאיאמה |  |
| 2002 | אוסטין פאוורס - גולדממבר | הולך רגל יפני |  |
| 2005 | דיק וג'יין עושים את זה | שף |  |
| 2006 | All In | שחקן של רוזבנלום |  |
| 2006 | מהיר ועצבני 3 | טאקשי |  |
| 2007 | Finishing the Game | מאק צ'אנג |  |
| 2009 | Deadland | ג'קס | גם מפיק |
| 2010 | Chain Letter | בריאן יי |  |
| 2013 | Wedding Palace | ג'ייסון | גם מפיק |
| 2013 | וולברין | נובורו מורי |  |
| 2014 | No Tears for the Dead | צ'אוז |  |
| 2014 | Roswell FM | דוויין ארכימדס |  |
| 2015 | עולם היורה | קטאשי האמאדה |  |
| 2016 | צבי הנינג'ה: יוצאים מהצללים | שרדר |  |
| 2017 | The Beautiful Ones | קספר |  |
| 2019 | Doraemon: Nobita's Chronicle of the Moon Exploration | קים | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | המתחזה (אנ') | סוכן | פרק: "The Agent of Year Zero" |
| 2000 | The Invisible Man | מאלון | פרק: "The Value of Secrets" |
| 2000 | באפי ציידת הערפדים | מתמחה | פרק: "Family" |
| 2001 | חוקים שבלב (אנ') | סוכן DEA | פרק: "Liar's Club: Part 1" |
| 2001 | 18 Wheels of Justice | מנחה | 2 פרקים |
| 2001 | הכרוניקה (אנ') | ניאו | פרק: "Here There Be Dragons" |
| 2002 | Flipside | לאנס | פרק: "Pilot" |
| 2003 | ג'אג | חייל צפון קוריאני | פרק: "Close Quarters" |
| 2004 | תשוקות | בחור אסיאתי | פרק: "#1.1217" |
| 2004 | Cracking Up | חבר באחווה #1 | פרק: "Daddy's Home" |
| 2004 | מונק | ג'יימס לו | פרק: "Mr. Monk Meets the Godfather" |
| 2004 | Tiger Cruise | צ'אן | סרט טלוויזיה של ערוץ דיסני |
| 2004 | גברים בחלל 2 (אנ') | תום קום | סרט טלוויזיה של Starz Encore (אנ') |
| 2005–06 | זואי 101 | קאזו | 3 פרקים |
| 2005 | ללא עקבות | קירק | פרק: "Transitions" |
| 2005 | Wanted | ג'ין לי פארק | פרק: "Rubbing One Out" |
| 2006 | היחידה | מנהיג המורדים | פרק: "200th Hour" |
| 2006 | הפמליה | שומר ראש | פרק: "What About Bob?" |
| 2007 | האנטומיה של גריי | אנדי מלצר | 2 פרקים |
| 2007 | Pandemic | דני | סרט טלוויזיה של הולמרק |
| 2008 | יריחו | צ'ונג | פרק: "Patriots and Tyrants" |
| 2008–09 | התרסקות (אנ') | אדי צ'וי | תפקיד ראשי (עונה 1); 13 פרקים |
| 2009 | שקר לי | האנג יונג-דיי | פרק: "Love Always" |
| 2009 | בונז | קן נקאמורה | פרק: "The Girl in the Mask" |
| 2009 | כחול עמוק (אנ') | קאנג | פרק: "K-Town" |
| 2010 | Sym-Bionic Titan | מייק צ'אן | דיבוב; פרק: "Roar of the White Dragon" |
| 2010 | החבר'ה הטובים (אנ') | פארקר | פרק: "Dan on the Run" |
| 2011 | סוכן מחוק | טאקידה | פרק: "Bloodlines" |
| 2011 | The Problem Solverz | גרניט | דיבוב; פרק: "Awesome Banditz" |
| 2012 | שייק | מר איטו | פרק: "Made in Japan" |
| 2012–13 | גרים | אקירה קאמורה | 3 פרקים |
| 2013 | הוואי חמש-אפס | ריאו נאבושי | פרק: "Kupouli 'la" |
| 2013 | היפה והחיה | לי צ'או | פרק: "Who Am I?" |
| 2013 | Mortal Kombat: Legacy | ליו קאנג (אנ') | סדרת רשת (דיבוב); 3 פרקים |
| 2014 | סוכני S.H.I.E.L.D. | טושירו מורי | פרק: "A Fractured House" |
| 2014 | The Lottery | ציאו צ'אן | פרק: "Greater Good" |
| 2014 | זהות נרדפת | פול צ'אנג | פרק: "Rogue" |
| 2014 | One Christmas Eve | ד"ר צ'אן | סרט טלוויזיה של הולמרק |
| 2014 | The Gabby Douglas Story | ליאנג צ'או | סרט טלוויזיה של Lifetime (אנ') |
| 2015 | שיקגו PD | ג'סי קונג | פרק: "The Three Gs" |
| 2015 | בייבי דאדי | טומי קוואן | פרק: "It Takes a Village Idiot" |
| 2015 | ZOO (אנ') | פיליפ וובר | פרק: "First Blood" |
| 2015–2022 | שיקגו MED | ד"ר אית'ן צ'וי | תפקיד ראשי (עונות 8-1); 163 פרקים |
| 2016–2018 | שיקגו FIRE | ד"ר אית'ן צ'וי | 7 פרקים |
| 2016–2018 | שיקגו PD | ד"ר אית'ן צ'וי | 8 פרקים |
| 2018 | לוציפר | בן רוג'רס | פרק: "Once Upon a Time" |
| 2021 | מלחמת הכוכבים: חזיונות | רונין | פרק: "The Duel" |
| 2022 | ביימקס! | יוקיו | דיבוב; פרק: "Mbita" |
| 2024 | זרות (אנ') | קלארק וו | מיני-סדרה |
הערות שוליים

↑  Brent Lang, ‘Expats’ Star Brian Tee Joins Cast of Kathryn Bigelow’s Netflix Thriller (EXCLUSIVE), Variety, ‏25 September 2024
| --- | --- |
בקרת זהויות :  BNE: XX5648447  GND: 1235856453  ISNI: 0000 0003 8478 4019  LCCN: no2012136131  VIAF: 277579250   WorldCat (עם VIAF): 277579250
Test Case Generation

Test Case Generation מתייחס לשיטות וכלים המשמשים לייצור אוטומטי, מלא או חלקי, של מקרי בדיקה.
הגדרות

מקרה בדיקה (Test Case) - קלט עבור בדיקה של פונקציה או מודול מסוים בתוכנית, בצירוף עם הפלט הרצוי או מאפיינים של הפלט הרצוי, עבור הרצה של הבדיקה כנגד הקלט הנתון.
Test Oracle - כלי שיודע להחליט בהתאם לפלט האם הבדיקה עברה בהצלחה או נכשלה.
Test Driver - מריץ את הבדיקות על המערכת שנבדקת.
מוטיבציה

בדיקות התכנה מהוות חלק גדול מתהליך פיתוח התכנה - נדרש תהליך מובנה ויעיל על מנת לבצע את הבדיקות.
בדיקות ידניות מצריכות כוח אדם רב ולכן העלות שלהם מאוד גבוהה - אוטומציה של הבדיקות תפחית את כוח האדם הדרוש ותפחית עלויות.
תהליך ידני של בדיקות לוקח הרבה זמן ומאיט את קצב הפיתוח ולפעמים גם מעכב את כל הפרויקט.
קשה להעריך את איכות הכיסוי של בדיקות ידניות - בחירת הקלט לא נעשית באופן מובנה ואלגוריתמי וקשה להבטיח שכל המקרים אכן נבדקו.
גישות עיקריות לייצור מקרי בדיקה באופן אוטומטי

ישנן מספר גישות הנוגעות לייצור אוטומטי של מקרי בדיקה. כל גישה מגדירה באופן שונה מהיכן שואבים את הפרמטרים לבדיקה ואיך מחליטים האם הבדיקה עברה בהצלחה או נכשלה.
גישות עיקריות לייצור מקרי בדיקה באופן אוטומטי > Model Based Test case generation

ה-test case מיוצרים לפי מודלים של המערכת. המודלים האלה מתארים התנהגות רצויה של המערכת, ומיצגים את הסביבה בה המערכת נבדקת ורצה.
המודלים האלה נכתבים בשפות שונות (תלוי בכלי בו משתמשים ליצירת ה-test case) והם מגדירים אילוצים על המערכת ואופן פעולתה. האילוצים האלה יכולים לבוא בצורה של pre-conditions ו-post conditions או תיאור של מעברים אפשריים בין מצבי המערכת (בדומה ל-state machine). חלק מהכלים עושים שימוש בשפות modeling ייחודיות להם וחלקם עושים שימוש בתרשימי UML סטנדרטיים ושפת OCL.
ה-test case שמיוצרים הם ברמה האבסטרקטית של המודל. על מנת שניתן יהיה להריץ אותם כנגד המערכת יש צורך ליצור Executable Test Suite.
Executable Test Suite נגזרים מה- Abstract Test Suite על ידי אוסף של הוראות לייצור של מקרי בדיקה שניתנות ל-generator, כקלט בצירוף עם המודל של המערכת.
ה-test case שמיוצרים בשיטה זו מבוססים על מודל אבסטרקטי של המערכת ולא על הקוד עצמו לכן יש נטייה להתייחס אליהם כ-black box testing. ניתן לשלב אותם עם בדיקות שמבוססות על הקוד של המערכת על מנת לשפר את איכות הכיסוי.
שימוש במודל של המערכת על מנת ליצור מקרי בדיקה נהוג כבר זמן רב בתעשיות החומרה, תקשורת ואווירונאוטיקה, וכיום מנסים להכניס את השיטה הזו גם לעולם התוכנה ובמקביל מתבצע מחקר בתחום על מנת לשפר ולהתאים את השיטה לעולם התוכנה.
גישות עיקריות לייצור מקרי בדיקה באופן אוטומטי > Specification Based Test case generation

ה-test cases מיוצרים לפי ספציפיקציה של המערכת - מסמכים המגדירים דרישות פונקצינאליות של המערכת כמו use-cases או תרשימי מכונת מצבים. למעשה רב הכלים שעובדים בשיטה זו משתמשים בתרשימי מכונת מצבים של המערכת או מודול מסוים שלה כדי לייצר test-cases. היתרון העיקרי בשיטה זו הוא האפשרות ליצירה של test oracles בקלות יחסית.
גישות עיקריות לייצור מקרי בדיקה באופן אוטומטי > גישות נוספות

random test case generation - ייצור מקרי בדיקה באופן אקראי. בחירת פרמטרים לבדיקה באופן אקראי מתוך domain מסוים.
יתרונות עיקריים: קל לייצר test cases, לא נדרשת הבנה של ה-domain והמערכת.
חסרונות: קשה ליצור test oracle שיגדיר האם הבדיקה עברה בהצלחה או לא, קשה להעריך את איכות הכיסוי.
path oriented test case generation - בחירת פרמטרים לבדיקה על ידי הרצות סימבוליות של המערכת וזיהוי במסלולים בקוד שיש לכסות בבדיקות, ואז בחירת פרמטרים לבדיקה כך שיכסו את המסלולים האלה בקוד.
יתרונות: ניתן להעריך את איכות הכיסוי של הבדיקות.
חסרונות: קשה לבחור פרמטרים שיכסו את מסלול ספציפי בקוד.
goal oriented - בחירת פרמטרים לבדיקה כך שיכסו ענף מסוים (התפצלות של if) או הצהרה מסוימת.
כלים לייצור אוטומטי של מקרי בדיקה > Specification Based Test case generator

DAS-BOOT
כלי אוטומטי ליצירת test-cases לפי תרשים מצבים.
מקבל כקלט:
- מחלקה ב-java.
- תרשים מצבים למחלקה.
- מטריקת כיסוי.
הבודק יוצר מיפוי בין מצב בתרשים לבין מצב האובייקט: כל מצב בתרשים מזוהה עם ערכים מסוימים של משתני המחלקה.
הבודק ממפה את מתודות המחלקה לטריגרים שגורמים מעבר ממצב למצב או לפעולות שמבוצעות כתוצאה ממעבר למצב מסוים.
making test-ready: הבודק מגדיר טווח ערכים עבור משתני המחלקה ו-pre conditions עבור פונקציות המחלקה.
בחירה של מטריקת כיסוי מתוך מטריקות קיימות.
- המטריקות נבחרות לפי ה-W method.
- מחייבת כיסוי של כל הרצפים האפשריים של מעברים בתרשים, החל ממצב התחלתי מסוים, מבלי לבקר במצב יותר מפעם אחת.
Das-Boot מאפשר ביקור של עד 3 פעמים במצב.
כל רצף של מעברים שהתקבל ממטריקת הכיסוי שנבחרה מתורגם ל-test cases שמספקים כיסוי לרצף המעברים.
- ה-input ב-test case גורם למעבר הרצוי.
Test driver שנוצר מריץ את המחלקה כנגד ה-test cases ובמקביל בודק בעזרת ה-test oracle אם התנהגות המימוש היא כפי שהוגדרה בתרשים המצבים.
הבדיקה עברה בהצלחה אם המערכת נמצאת במצב בו היא אמורה להימצא לפי מכונת המצבים, לאחר כל מעבר.
כלים לייצור אוטומטי של מקרי בדיקה > Model Based Test case generator

קיימים כמה כלים שעובדים בשיטה זו:
UNITESK
כלי שנכתב על ידי האקדמיה הרוסית למדעי המחשב. מקבל מודל של המערכת שנכתב בשפות J@VA או C@++, השפות האלה הן שפות שנועדו למידול של מערכת שנכתבה בשפות c++, java.
המודל מגיע בצורה של pre-condition ו-post-condition לפונקציות ולמחלקות שבקוד.
ה-Test case מיוצרים על ידי ניתוח של המודל, כך שיגיעו לערכים קיצוניים במסלול ההחלטות (סוג של branch covering).
הכלי עובד ברמה של הקוד כלומר מייצר unitTests בצירוף עם test drivers (תוכנית שמריצה את הבדיקות).
הכלי היה בשימוש על ידי nortel כדי לבדוק מערכת הפעלה שפיתחו.
REACTIS
פותח על ידי Reactive Systems.
מקבל כקלט מודלים בשפות SimuLink, StateFlow
המודל מהודר ומתקבל סימולטור של המודל (איך המערכת אמורה להתנהג במצבים מסוימים).
מתוך הסימולטור הזה נגזרים ה-test case תוך כדי אפשרות לבחירת קריטריון הכיסוי של המודל (branches, states,
transitions, conditions).
קריטריון כיסוי

מדד לאיכות הכיסוי של סט בדיקות.
ישנם כמה קריטריונים ע"פ ניתן לקבוע את איכות הכיסוי:
path coverage - כמה אחוזים מהמסלולים האפשריים בקוד כוסו.
statement coverage - האם כל שורה בקוד רצה לפחות פעם אחת?
branch coverage - האם כל הסתעפות בקוד (if, while, for) קיבלה לפחות פעם אחת false ולפחות פעם אחת true?
כל כלי לייצור של test case עובד עם קריטריון כיסוי שונה, חלקם (כמו reactis) נותנים אפשרות לבחור.
במערכות גדולות לא ניתן להשיג כיסוי מלא ב-path coverage, דורש כמות אקספוננציאלית של test case ואין את הזמן הדרוש לייצר ולהריץ אותם.
יתרונות/חסרונות של Model\specification based test case generation > יתרונות

ייצור של test case אבסטרקטיים - לא תלויים במימוש אלא רק במודל ניתן להריץ אותם לאורך כל תהליך הכתיבה של הקוד.
ניתן להעריך באופן יותר מדויק את איכות הכיסוי - ה-test case נבחרים לפי שיטת כיסוי מסוימת בצורה מובנה ואלגוריתמית.
ייצור והרצה אוטומטית של הבדיקות.
בחלק מהמקרים ניתן לספק test oracles (כמו ב-DAS BOOT).
יתרונות/חסרונות של Model\specification based test case generation > חסרונות

דורש מידול ברמה מאוד גבוהה של המערכת - לוקח זמן רב ועלות כספית גבוהה.
ראו גם

בדיקות תוכנה ממוכנות
בלו דה קוס

| --- | --- |

 
 מאכלים
 סוג:  גבינה מחלב פרה, גבינה חלבית, גבינה תעשייתית, גבינה כחולה, גבינה מחלב נא 
 אזור מוצא:  אוורון, לוזר, לוט 
 מוצא:  צרפת 
 מרכיבים עיקריים:  חלב פרה, בפסקה זו רשומה אחת נוספת שטרם תורגמה 
 גבינות
 צורה:  גליל 
 ייצור כולל:  435 טונה (נכון ל־2017) 
 תו תקן:  כינוי מקור מבוקר, כינוי מקור מוגן 
 
אזורי הייצור
מרתף יישון של פעם
בלו דה קוֹס לפעמים גם קוסֵה (בצרפתית: Bleu des Causses; באוקיטן: Blau dels Causses) היא גבינה כחולה צרפתית העשויה מחלב פרה מלא. יש הרואים בה גרסה מתונה של רוקפור. לגבינה תכולת שומן של 45% (מהחומר היבש) והיא מיושנת 3–6 חודשים במערות הגיר הטבעיות של Gorges du Tarn. תהליך ההבשלה הכולל מרתפים מבוקרים באופן טבעי בטמפרטורה הוא המרכיב העיקרי שנותן לה את הארומה המיוחדת שלה. כיום מדובר בגבינה נדירה יחסית המיוצרת רק על ידי קומץ יצרנים קטנים.
היסטוריה

הבלו דה קוס חולקת היסטוריה עתיקה עם הרוקפור, בתקופה שבה הגבינה הוכנה מחלב מעורב של פרה וכבשה, או חלב טהור של זה או האחר, על בסיס העונה והגבינה.
היסטוריה > גאליה הרומית

פליניוס הזקן מזכיר שהגבינות של מון לוזר וז'בודאן זכו להערכה ברומא העתיקה, הערה המתפרשת באופן מסורתי כהתייחסות המוקדמת ביותר לגבינה הכחולה של האזור, אך לעיתים קרובות התנגדו לה מחברים מודרניים, בטענה שהכתב לא מזהה בבירור ככחולה את הגבינה שמוזכרת.
היסטוריה > ימי הביניים

אנקדוטה מ-Knotker the Stammer (שהוא Notker Balbulus או Notker the Stammerer וידוע גם בשם Notker the poet או Notker of St. Gallen; בערך 840 - 6 באפריל 912) היה משורר, מוזיקאי ונזיר בנדיקטיני פרנקי מימי הביניים מסנט גאלן שכתב בלטינית. הוא נחשב למחבר הספר על חייו של קרל הגדול (De Carolo Magno)) מספרת שקרל הגדול אכל גבינה כחולה, אך למעשה מראה אותו חותך את קרום הגבינה כמו של גבינה לבנה, כברי או כקממבר. באותו המסע של הקיסר שמסופר עליו הוא הגיע לבישוף שגר בדרך מעבר הקיסר. בהיות היום השישי בשבוע, קרל לא היה מוכן לאכול בשר של בהמה או ציפור והבישוף, מאחר שבגלל אופי המקום לא היה מסוגל להשיג דגים במהירות, הורה להניח לפניו גבינה מעולה, עשירה וקרמית. וקרל נטל את סכינו וחתך את קליפת הגבינה, שלדעתו לא הייתה טעימה. הבישוף שעמד לידו כמו משרת, התקרב ואמר, "למה אתה עושה את זה, אדוני הקיסר? אתה זורק את החלק הכי טוב. "ואז קרל, שלא הונה איש מעולם, ולא האמין שמישהו יטעה אותו, הכניס לפי שכנוע של הבישוף חתיכת קליפה לפיו, ולאט לאט אכל אותה ובלע אותה כמו חמאה."
היסטוריה > המאה ה-20

הגבינה נמכרה תחילה ללא שם פרובינציאלי. השם הסופי "בלו דה קוס" נקבע על ידי שני צווים ב-1941 וב-1946. הכרה והסמכה רשמית ככינוי מקור מבוקר (Appellation d'origine contrôlée - AOC) התקבלה בתאריך 8 ביוני 1949.
אזור פיתוח > אזור גאוגרפי

האזור הגאוגרפי של ייצור החלב ופיתוח הגבינה מכסה אזור של עמק, רמות אבן גיר או ספליט, ובמידה פחותה, כמה הרים. היא תחומה למחוזות לוט באוורון (למעט האזורים מור דה בארז וסנט-ז'נבייב סור ארז'נס) ומערב לוזר.
אזור פיתוח > גאולוגיה ואקלימטולוגיה

השטח כולל, בין היתר, קרקעות קאוסנרד שנתנו את שמם לגבינה זו. אלה קרקעות גיריות המאופיינות בניקוז תת-קרקעי, הגורם לבצורת כאשר הגשם מועט. האדמה עשירה אמנם, אך לא עמוקה ומאפשרת רק צמחייה נמוכה ושיחים. עם זאת, הצמחייה הדלילה הזו באופן טבעי ארומטית ותורמת לטעם החלב.
אזור פיתוח > ייצור חלב

לא מצוין איזה סוג חלב יש צורך או בתנאי האכלה של בעלי החיים. כל עוד החיה נקייה מברוצלוזיס ושחפת. הכנת גבינה יכולה להתבצע בכל האזור המוגדר. חלב פרה מלא, באופן מיוחד, ואנזים הגבנה שמוספת. הפעולה מתבצעת עם חלב חם (30 עד 33 מעלות צלזיוס) במקביל לזריעת נבגים מפטריית העובש פניציליום רוקפורטי (Penicillium roqueforti). העובש שאחראי על הצורות הכחולות בגבינה. נבגים אלו הם מזנים נבחרים באזור הייצור. תחת פעולת האנזים הגבנה, החלב מתקרש. לאחר מכן פורסים את הגבן ומבשלים אותו. הגרגרים נעשים מעוגלים ומנקזים את מי הגבינה. לאחר מכן ניתן לבצע את הניקוז הסופי על תבניות מחוררות. זה מתבצע על ידי היפוך הגבינה. בפירוק הגבינה ממליחים במלח יבש (לא משרים במלח). לאחר מכן מסתיימת העבודה במחלבה והגבינות נשלחות למרתף ההתבגרות/התיישנות. עם ההגעה למרתף הגבינות מוברשות או נשטפות ומנוגבות. לאחר מכן הן מחוררות: פעולה זו מקדמת את האוורור הפנימי של הגבינה ומאפשרת התפתחות הרמונית של העובש. בשלב לאחר מכן הגבינה מאוחסנת על מתלים במרתפים. בין הייצור לבין ההבשלה וההעדנה המלאה, התקופה צריכה להיות לפחות 70 יום.
ראו גם

רשימת גבינות
רשימת גבינות צרפתיות
הערות שוליים

↑  Wells, P.; Sigal, J.; Loomis, S.H. (1987). The Food Lover's Guide to France. Workman Pub. p. 418. ISBN 978-0-89480-306-2. נבדק ב-19 באפריל 2021. {{cite book}}:  (עזרה)
↑  Jenkins, S.W. (1996). Cheese Primer (בספרדית). Workman Publishing Company. p. 161. ISBN 978-0-89480-762-6. נבדק ב-19 באפריל 2021. {{cite book}}:  (עזרה)
↑  Pliny, Natural History, Book 11, chapter 97 full text
↑  Jean Astruc (1737).
↑  Howard Belton (2015).
↑  Early Lives of Charlemagne by Eginhard and The Monk of Saint Gall, ed.
ריימן 3: מהפכת המגה לומים

| --- | --- |

עטיפת המשחק למחשב האישי
 כללי
 תאריך הוצאה:  21 בפברואר 2003
 סוגה:  משחק פלטפורמה
 פיתוח:  Ubisoft
 הוצאה לאור:  Feral Interactive 
 ארץ מקור:  צרפת 
 הפצה:  Ubisoft
 עיצוב:  אחמד בוח'ליפה, מישל ג'נוד
 סדרה:  ריימן
 דרישות תוכנה
 מצבי משחק:  שחקן יחיד
 פלטפורמות:  מחשב אישי, פלייסטיישן 2, Gamecube,Xbox 360,פלייסטיישן 3
 מדיה:  DVD
 המשחק הקודם:  ריימן 2: הבריחה הגדולה 
 
ריימן 3: מהפכת המגה לומים (באנגלית: Rayman 3: Hoodlum Havoc) הוא משחק ההרפתקאות השלישי בסדרת המשחקים ריימן. המשחק מתרחש במספר מקומות שונים בעולמו של ריימן ומתרכז במסע של ריימן לעצירת לום אפל בשם אנדרה וצבא החיילים שלו הנקראים "מגה לומים".
המשחק שוחרר בכל העולם במרץ 2003 במספר גרסאות לפלטפורמות משחקים שונות, במספר שפות, ביניהן גם עברית. ריימן 3 הוא בין משחקי המחשב הבודדים שתורגמו לעברית במלואו, הן בדיבוב והן בטקסט. המשחק שווק בארץ על ידי חברת הד ארצי.
עלילת המשחק

המשחק מתרחש בעולמו של ריימן, עולם קסום וחסר שם. הלומים, נקודות אור מעופפות אדומות, חיו להם בשלווה, עד שיום אחד לום אדום הפך ליצור מעופף ושחור בעל פרווה, עיניים וידיים. היצור נקרא לום שחור וכונה אנדרה. אנדרה הפך לומים אדומים לשחורים ואסף לעצמו צבא. הצבא הלומים השחורים פשט על יצור המזכיר דוב נמלים והבריח את הטינסים שהיו שם. הלומים השחורים פשטו את עורו של דב הנמלים, ובעזרתו תפרו לאנדרה חליפה דמוית דחליל עם רובה. צורה זו של הלום השחור נקראת מגה לום.
באותו הזמן, מרפי, אשר היה גם הוא עם הטינסים, הזעיק את גלובוקס וריימן שישנו להם בנחת. גלובוקס התעורר במהרה אך ריימן עדיין לא התעורר. גלובוקס משך בידיו של ריימן ומרפי ברגליו, ואז ידיו של ריימן ניתקו ממנו, גלובוקס ברח עם הידיים ומרפי ברח עם ריימן.
מהלך המשחק

לראשונה במשחק ריימן יש מונה נקודות: תיבה בקצה המסך הסופרת נקודות הניתנות לשחקן על פעולות שונות שעושה. הדרכים השונות להשיג נקודות הן הבסת אויבים, איסוף יהלומים (לעומת איסוף לומים במשחקים הקודמים) בצבעים וגדלים שונים, ועוד. דרך נוספת להשיג נקודות היא בעזרת שני יצורים מיוחדים: אחד הוא יצור בשם הבו-פיפ (זיקית כחולה בעלת נקודות ירוקות) המסתתר בנקודות מסוימות במשחק ומצייץ. ברגע שהשחקן מתמקד בהבו-פיפ הוא זוכה ב-250 נקודות. היצור השני הוא היבי-ג'יבס, סוג של פיה אדומה (צורתה היא עלי כותרת אדומה ומתחתיהם זקנקן מוארך בעל עיניים בלבד. על גופה יש מספר קווים זהובים). היא ישנה, ועל השחקן להתקדם אליה באיטיות ולגעת בה, ואז הוא זוכה ב-250 נקודות.
כמו כן במקומות שונים במשחקים מצויים מספר כלובים בהם כלואים טינסים, אותם צריך ריימן לשחרר. ברגע שריימן משחרר את הטינסים מהכלובים הם בדרך-כלל מודים לו בכך שהם מעניקים לו יהלומים או פחיות מיוחדות המעניקות כוחות חדשים לזמן מוגבל.
חוץ מהטינסים ניתן למצוא פחיות בסביבת המשחק וניתן לקחת פחיות שהופיעו לאחר הבסת מגה לומים שסימן של דולר ($) צהוב לראשם.
ניתן להשיג גם מספר בונוסים, ביניהם מיני-משחקים מבוססים על המשחק (ריימן 3 בעולם של ריימן 1, טניס בין מגה לומים, באחוזה של רייזוף, ועוד.) וסרטונים שונים, בהם מככב מגה לום טיפוסי המנסה ללמד כיצד להילחם בריימן.
במשחק כמה סוגי יהלומים:
יהלום צהוב - יהלום המזכה את ריימן ב-10 נקודות
יהלום אדום - יהלום המזכה את ריימן ב-30 נקודות
יהלום ירוק - יהלום מזכה את ריימן ב-1500 נקודות
מהלך המשחק > יכולות מיוחדות

במהלך המשחק ריימן מוצא פחיות שונות המעניקות לו יכולות מיוחדות לזמן מוגבל:
פחית ירוקה: מערבולת - אגרופיו של ריימן הופכים למערבולות צהובות המסוגלות לסובב פטריות ובכך להנמיך אותן (דבר המשמש את ריימן רבות במשחק), להקטין אויבים ולהמעיד קבי עץ דקים.
פחית אדומה: אגרוף מתכת - ידיו של ריימן הופכות לידי ברזל בעלות מספר קוצים עשוי ברזל. היכולת משמשת את ריימן כדי לפרוץ דלתות ולהתקפות חזקות במיוחד.
פחית כחולה: לסת - ידיו של ריימן מסוגלות לזרוק שרשראות שבקצותיהן לסתות מתכת המסוגלות להיתפס בלולאות. ברגע שהלסת ננעלת על אויב היא מסוגלת להעביר זרמי חשמל. היכולת משמשת את ריימן בשביל לעבור מרחקים ארוכים ובשביל לתקוף אויבים.
פחית כתומה: טיל הלם - ידו של ריימן הופכת לטיל. היכולת מאפשרת לריימן לתקוף עצמים מרוחקים או קרובים הנמצאים מחוץ להישג ידו.
פחית צהובה: הליקופטר - ריימן חובש קסדה בעלת פרופלור המאפשר לו לעוף באוויר למשך זמן קצר ביותר. משמש את ריימן כדי לעבור מרחקים ארוכים.
נעל משוגעת: הקטנה - ריימן מתכווץ אך נעליו נשארות בגודל הטבעי שלהן. ריימן נוחת בתוך נעל אחת וחייב להתקיף את הנעל השנייה שבורחת. אם הנעל מתנגשת רגיל אז יורדים לנעל השנייה קצת חיים (החיים של הנעל השנייה הם כמו חיים של בוס). אם לוחצים על רווח או C אז הנעל צוברת מהירות וכך מורידה שליש מהחיים של הנעל השנייה.
בונוסים במשחק

במשחק יש מדריך שאומר לריימן, בין השאר, כמה נקודות הוא צריך לקבל בשביל סרטון או משחק בונוס:
בונוסים במשחק > משחק בונוס

משחקים כגון שלב דו־ממדי, משחק כדורעף ועוד.
בונוסים במשחק > סרטון בונוס

סרטון מצחיק אשר מראה את אנדרה מנסה בדרכים מטופשות להרוג את ריימן.
דמויות > חבריו של ריימן

גלובוקס (מוֹגוּל בדיבוב בעברית) – מופיע מאז המשחק השני בסדרה, ריימן 2: הבריחה הגדולה. גלובוקס הוא סוג של צפרדע כחולה המהלכת על שתיים. גלובוקס מוצג במשחק כפחדן וכטמבל, והוא אלרגי למיץ שזיפים, אם כי אנדריי (לום שחור שנמצא בגופו) מכריח אותו לשתות את המיץ.
מרפי – מרפי מופיע גם הוא מאז המשחק השני בסדרה. מרפי הוא סוג של פיה מוזרה ממין זכר, צבע עורו צהוב ושחור והוא רוב הזמן מחייך. מרפי משמש כמדריך במשחק, בזכות העובדה שקרא את חוברת המדריך של המשחק. במהלך המשחק ישנן מספר שיחות בין מרפי לחוברת המשחק שמאיימת בפיטוריו, מאחר שלא כמו בריימן 2, במשחק הזה הוא מוצג בתור אחד שנמאס לו מהעבודה שלו. הוא מאוד ציני ומרבה להתלונן על דברים רבים שכתובים בחוברת ההדרכה (בעיקר דברים טריוויאליים כמו "נא ללחוץ על כפתור הקפיצה כדי לקפוץ").
טינסים – הטינסים הם גזע קסום, הממוקם בכל רחבי העולם. צבע עורם של הטינסים הוא כחלחל ופניהם מוארכים. הטינסים מופיעים במספר צורות: טינסים בעלי בגדים ירוקים ואחד מהם בעל כתר מוארך, טינסים בעלי בגדים אדומים כשאחד מהם בעל כובע ומקל הליכה, טינסים שבגדיהם עשויים מעלי כותרת של פרח, טינסים הלבושים כמו אינואיטים, רוחות טינסי, ושלושת הרופאים הטינסים.
הרופאים – במהלך המשחק גלובוקס בולע את אנדרה, הטינסים שולחים את ריימן וגלובוקס לאוטו, רופא טינסי גרמני שפורט על ידו של גלובוקס כמו גיטרה אבל הוא לא מצליח להוציא את אנדרה ושולח אותם לרופא אחר בשם רומו שהוא היפי והוא מתופף על גלובוקס אבל גם הוא לא מצליח להוציא את אנדרה ושולח אותם לרופא אחר, סיני שמזמין את שאר הרופאים שמנגנים על גלובוקס ומוציאים את אנדרה.